
“In lumea aceasta nouă fiecare îşi va avea 
locul nu după școală, nu după inteligență, nu după 
știință, ci în primul rând după credința sa și după 

aracterul său”. 
a Căpitanul 
Pagina 366 din PL. 


Raspuns afirmațiilor camaradului Ovidiu Gaina în broșura: 


'Crâmpeie din sbuciumul Exilului” 


Citind această cărțulie, pe lângă gustul amar ce mi l-a 
lăsat, am rămas și cu o persistentă întrebare: ce l-a putut determina 
pe camaradul Ovidiu Găină să scrie această carte și mai ales 
insistența sa ca ea să ajungă să fie citită de cât mai muită lume, 
în special de tineret ? La unele critici și nedumeriri exprimate, ni s'a 
răspuns cu: "Adevăru/ trebue cunoscut de toată lumea, dacă vrem 
să mergem pe drumul drept al Legiunii. Adevărul, şi numai Adevărul". 

Dacă camaradul Găină vroia să spună adevărul, ar fi trebuit 
să-l spună atunci când l-a aflat, când era mânat de revoltă. Acest 
păcat, această greșala a Comandantului este cunoscută în lumea 
legionară de atunci. La timpul respectiv s'a întocmit un dosar care a 
circulat, a fost colportat atât de dizidenți cât și de agenții comuniști 
care au împânzit exilul încât nu a rămas om căruia să nu i se fi 
oferit dosarul. Si mai pe urmă dizidenții noștri n'au incetat să facă 
caz de acest incident. Si atunci din nou intrebarea: ce urmărește 
camaradul Găină cu această carte acum, pe care oricum ai intoarce- 
o, nu-i poți atribui nimic bun. Dimpotrivă, mărește haosul existent. 
Dar, așa cum constată și camaradul Mircea Emil in scrisoarea 
adresată lui Costin la vremea respectivă, "s'a format o coalitie a 
unor elemente din Miscare dornice de răsbunare, care au urmărit nu 
atât să facă cunoscută greșala Comandantului, cât să distrugă 
Miscarea Legionară. 

A fost atunci, în 26 Decembrie 1953, anul când a isbucnit 


criza, când camaradul Mircea Emi! i-a adresat lui Costin, soțul pretins 
desonorat și îndurerat, o scrisoare din “care extragem textele ce 
urmează, scrisoare pe care o anexăm pentru documentare. 

Mircea Emil: 

"Motivul durerii mele nu e că aș fi partizan al unuia Sau 
altuia, ci pentru că, spre deosebire de foarte mulți, eu văd că 
acțiunea d-tale nu loveste in Horia Sime ca om, ci ca șef al 
Mișcării, urmărind moartea din punct de vedere spiritual și moral al 
Sefului Mişcării. " 

"Problema astfel pusă este foarte gravă, este mai gravă 
chiar decât moartea Capitanului, pentru că lovitura incercată nu 
atinge numai persoana şefului Mişcării, ci însăşi Miscarea." 

Dacă această constatare a camaradului Mircea Emil ar putea 
fi pusă eventual la îndoialăa, ținând seamă de atmosfera de atunci 
incărcată de patimă și ură, acțiunea de acum a camaradului Găină 
vizează exclusiv calitatea de șet al Miscării Legionare. El nu se 
limitează la incidentul în sine, ci pune de la început și până la 
sfârșit sub semnul unor insufuciențe insăși calitatile sale de bază ca 
legionar, iar activitățile sale sunt prezentate toate cu deficiențe, ca 
fiind toate prea "politice", sau soldate fără rezultate satisfăcătoare. 
Camaradul Găină spune că viața lui Horia Sima a fost adaptată 
condițiilor de prigoană, obligat să recuroă la căi și mijloace care să-i 
asigure scăparea cu viață și succesul, “de ar rezulta o abatare 
de la linia legionară, care nu ar trebui să cunoască astfel de 
tertipuri. 

Apoi îl descrie ca incorect în contactele sale cu legionarii, 
întrucât îi place să asculte bârfa și cultiva adulările. Că nu-i place 
să aibă presă legionară, și în cea care totuși era, nu insista asupra 
liniei legionare pentru a nu fi considerat ca atare. li recunoaște 
inteligența sclipitoare și discernământul, dar îi subliniază lipsa de 
religiozitate și trăire legionară. 


Acesta este Horia Sima după descrierea camaradului Ovidiu 
Găină în anul domnului 2001, la 8 ani după moartea sa. In acest fel 
camaradul Găină vrea 

- să dea un vot de blam Forului Legionar care, la 6 Sept. 
1940, l-a proclamat drept urmaș al Căpitanului. In componența acelui 
For a intrat tot ce avea în acel moment Legiunea mai bun și mai 
reprezentativ. Au participat toți cei trei întemeietori în viață ai 
Legiunii, Comandanți ai Bunei Vestiri Radu Mironovici, Corneliu 
Georgescu și Ilie Gârneată; apoi Comandanții Bunei Vestiri Mile 
Lefter, Vasile lasinschi, Colonel Stefan Zăvoianu, Aristotel Gheorghiu 
şi Popescu Buzău. Insuși Constantin Papanace, când a venit în ţară 
din Germania, i-a dat onorul și l-a“ recunoscut ca șef al Mișcării 
Legionare. Este total greșită versiunea ca Regele Mihai l-ar fi numit 
drept șef al Mișcarii Legionare pe Horia Sima opt zile mai târziu, la 
14 Sept. 1940, când a fost proclamat Statul Naţional Legionar 
printr'un Decret Regal, care l-a confirmat doar pe Horia Sima in 
poziția de șef al Mișcării si Vice-Președinte al Consiliulkui de 
Miniștri. Motivul care a determinat acel For sa ia aceasta hotărire 
în mod unanim și de o deosebită responsabilitate, este exprimat mai 
târziu de un martor al timpului, Vasile Blănaru-Flamură, (nu tocmai 
un admirator al lui Horia Sima), în cartea sa "Generalul Antonescu în 
cămase verde”, în următoarele cuvinte: "Curajul, tenacitatea și iscu- 
sința de a acționa ale acestui tânăr legionar în cele mai primejdioase 
împrejurări din istoria Legiunii au contribuit nemijlocit la afirmarea lui 
Horia Sima ca luptător de autentica anvergură, impunându-se tot- 
odată ca cel mai autorizat succesor al Căpitanului." 

Apoi camaradul Găină mai 

- vrea să dea un vot de blam conducerii Germaniei, care la 
23 August a făcut apel la el, la Horia Sima, și nu la adversarii săi, 
pentru a forma guvernul național de la Viena, cu toate declarațiile 
acestora de lealitate față de Germania, și acuzându-l pe Horia Sima 


că prin fuga sa în Italia ar fi trădat interesele Axei. . tai 

Si cel mai dur vot de blam vrea să-l dea lui Vasile 
Posteucă care, după 18 ani de despărțire, constată că drumul 
apucat de ei a fost greșit, și de pe patul de moarte îi imploră pe 
toţi să reintre sub ascultarea lui Horia Sima, ca fiind singura cale de 
salvare a Legiunii. 

- Si vrea să ne dea și nouă, celor care am rămas lângă 
Comandant, un dur vot de blam, considerându-ne inapți de a recu- 
noaște deficiențele propriului nostru șef. De altfel ne și califică drept 
excelenți "curieri" și de nimic altceva buni. dt 

- Apoi vrea să dea un vot de blam și comuniştilor care 
terorizau legionarii în țară pentru a se lepăda de Horia Sima, 
recunoscându-l astfel ca singurul lor adversar politic. ct. 

Deci camaradul Găină vrea să ne dea tuturor, prieteni și 
dușmani, un vot de incapacitate. 

Inapoi la scrisoarea lui Mircea Emil: 2 raul 

Pentru ajungerea acestei scrisori a lui Mircea Emil în mâinile 
mele, am de spus următoarele: Scrisoarea a fost trimisă lui Grigore 
Manoilescu care atunci, in 1953-54, se găsea la Miinchen, venit din 
Argentina, unde stătuse mai mulți ani și i-a cunoscut pe. toți cei de 
acolo. El conducea atunci la Miinchen un institut, reinființat fostul 
istitut Sextil Puşcariu din Berlin. La închiderea acestui institut, când 
di Manoilescu a plecat in Spania, întreaga arhivă a rămas la mine la 
tipografie. Așa am ajuns în posesia ei. Nu am făcut niciun caz de ea 
până la ivirea cărtii lui Ovidiu Găină, care contrazice conținutul 
acestei scrisori. e 

Scrisoaerea lui Mircea Emil are valoarea că a fost scrisă 
atunci și a fost adresată celui in cauză, Costin, și a fost difuzată 
apoi altor câteva persoane implicate în scandal. dual 

Referitor la afirmaţia unor amici ai camaradului Găină, că 
"Adevărul" trebue să fie știut de toată lumea legionară, fac 


d——ă 


următoarele observații: 

La pag. 62 camaradul Găină spune: "...iar Petrașcu, Secr. 
General al Mișcării, a fost prins, împreună cu ajutorul său, Chio- 
reanu, de către autoritățile comuniste din țară, și obligat a semna 
"tratatul de pace”, adică obligația de a preda toate armele. .... 

"Când a avut loc o întâlnire cu Petrașcu și Chioreanu la 
București, i-am comunicat lui Petrașcu hotărîrea mea de a pleca in 
Occident... și ma rugat să-i raportez Comandantului că a fost 
nevoit să semneze "înțelegerea" cu guvernul comunist. La observatia 
mea, că noi ar fi trebuit să continuăm lupta în munţi cu orice risc, 
și că el, Petrașcu, ar trebui să răspundă Comandantului pentru 
acest act, după câteva clipe de gândire, mia răspuns: "Era de 
datoria lui să vină, ca șef al Legiunii. Poate ar fi găsit o ieșire 
mai bună." / timpu/ conversație Chioreanu tăcea și tremurau 
mâinile, iar fata i se congestionase. " (ca expresie a revoltei sale că 
Comandantul n'a venit el în țară, nn). 

La 28 Martie 1994 am primit o scrisoare de la di Chioreanu, 
(publicată în "In Exil în slujba Neamului”, ed. Rom. Historical 
Studies, 2000, pag. 164), ca urmare a trimiterii unor cărți, în care, 
referitor la Comandant, Chioreanu spune: 

"Trebue să ințeleagă toti, că așa cum a fost Horia Sima, 
a fost cel mai bun și cel mai viteaz dintre noi. A fost eroul care, în 
Clipa când a simţit că este necesar, a înfruntat moartea pentru ca 
să trăiască Legiunea și Patria. Amintesc numai două momente: 

7. Când a venit în țară din Germania și arestat fiind, a de- 
Clarat: "Da, am venit să fac o prostie, să încerc să salvez Patria, şi 

2. Când la două zile după ce a fost făcut ministru, a văzut 
că Regele a vrut doar să-l facă părtas la capitulare în fața 
Dictatului de la Viena, și-a dat demisia. Mai erau trei miniştri 
legionari, mari personalități, dar nici unul nu a avut curajul și nici 
dreapta judecată să-/ urmeze. Si, Doamne, ce frumos ar fi apărut 


gestul lor în istorie. Numai pentru aceste două momente istorice, şi 
ar trebui să-i ridicăm un monument. Dar ele sunt mai multe. Sunt 
convins că istoricii obiectivi îl vor prezenta pe acest om așa cum se 
cuvine." 

Desigur că sunt mai multe, chiar mult mai multe motive 
pentru a-i ridica monument lui Horia Sima. De exemplu, la demisia din 
guvern pentru a nu fi fost folosit doar ca părtaș la actul cedării 
Ardealului de Nord urmare Dictatului de la Viena, trebue de adăugat 

- acțiunea temerară intreprinsă cu succes de Horia Sima de 
a-l alunga pe Carol || de pe tronul României, pentru a pune astfel 
capăt regimului care a sfârtecat România întregită, și să scape țara 
de teroarea unui dement. E 

- Prin asasinarea lui Armand Călinescu de către echipa Miti 
Dumitrescu s'a implinit dorința Căpitanului de a fi răzbunat. 

- Prin alungarea lui Carol și participarea la guvernare cu 
Antonescu, Horia Sima a readus Mișcarea în viața politica a ţării, 
atunci când întreaga oficialitate politică internă și internațională, o 
considera moartă. 

Cai care l-au ucis pe Căpitan și toată elita legionară, au 
procedat in așa fel încât ea, Mișcarea, să nu mai poată ajunge 
niciodată să fie reinviată. Pentru asta s'a lucrat în secret cu 
înmormântarea și au fost turnate damigenele de vitriol. peste 
cadavrele lor si cele 30 de tone de beton, care trebuiau să 
pecetluiască uitarea ei definitivă. Apoi ca un corolar al decapitării 
Mişcării, la 21]22 Sept. 1939 a fost ucisă restul; elitei legionare. 

- In timpul regimului Naţional Legionar a fost găsită groapa 
de la Jilava unde au fost aruncate cadavrele Căpitanului, a Nicadorlor 
şi Decemvirilor, a fost deschisă și resturile pământeşti au fost 
îngropate creștinește. Un nou proces al Curţii de Justitie a anulat 
sentința de condamnare a Capitanului. 

- Au fost identificate persoanele care au executat asasinarea 


Căpitanului și a camarazilor săi, - declarația Plutonierului de 
Jandarmi Sârbu - fără ca ei să știe pe cine omoară. LI s'a spus ca 
sunt mari dușmani ai Statului român si cum i-a strangulat în mersul 
dubei de la Râmnicu Sărat spre București, la kilometrul 30. Cum li 
s'a dat fiecaruia căte 29.000 lei și concedii și li s'a luat declarație 
că nu vor șopti nimănui nimic. 

In fața celor care au urzit dispariția Mișcării prin asasinarea 
Căpitanului și a elitei legionare, crima lui Horia Sima este foarte 
mare; este aceea de a fi reînviat Mișcarea Legionară pe care au de- 
clarat-o moartă, de a o fi reactualizat și oficializat prin participarea 
ei la guvernare, in ciuda masacrelor la care a fost supusă cu scopul 
de a o incapacita total și a o scoate pentru totdeauna din istorie. De 
aici întreaga lor furie împotriva lui Horia Sima, exprimată prin criticile 
care nu mai inceteazăa, și asta pentru că un nou Codreanu nu mai 
poate să apară, dar Mișcarea Legionară cere și impune noi Horia 
Sima, noi Comandanti ai Mișcării Legionare care să-i asigure viitorul 
și să le dejoace mereu adversarilor ei planurile lor nefaste. 

Așa văzând lucrurile, consider textul din "Permanențe”, re- 
produs aici în continuare, cel care a cauzat furia camaradului Găină, 
și în consecință hotărirea sa de a scrie cărțulia de care ne ocupăm, 
ca fiind just: "Curios este insă că de Câțiva ani strategia adver. 
sarilor Mişcării abundă in elogii la adresa lui Corneliu Codreanu și, 
prin contrast, încearcă să-l minimalizeze pe Horia Sima printr'o 
Comparație Între acesta și înaintașul său." Eu aș merge chiar mai 
departe, și aș afirma că accentul critic asupra lui Horia Sima a durat 
toată era antonesciană și comunistă și a reinceput după revoluția 
din Dec. 1989. Unul din motivele terorizării legionarilor în țară a fost, 
atât în era antonesciană cât și în cea comuniustă, acela de a-i 
forța să se lapede de Horia Sima. 

Camaradul Găină lasă să se înțeleagă că domnul lasinschi 
ar fi fost un mai bun Comandant al Mişcării decât Horia Sima. Așa 


reiese din felul și imprejurările în care ni-l prezintă. Personal nu l-am 
cunoscut pe di lasinschi decât fugitiv, deci nu mă pot pronunța. 
Totuși, ca legionar, nu am luat act de nicio acțiune a dlui lasinschi 
care ar fi putut să-l indreptățească să aspire la comanda supremă 
a Legiunii. In plus, in 1954, după isbucnirea crizei în Mișcare, Vasile 
Posteucă, mare personalitate legionară si apropiat al dlui lasinschi, 
îmi cere intr'o scrisoare să iau și eu "atitudine" în această criză. 
Era după scrisoarea de despărțire a dlui lasinschi de Comandant, cât 
şi după procesul parașutiștilor din țara, toamna 1953, și el mi se 
adresa ca frate al unuia din eroii "spărgătorilor Cortinei de Fier", 
lonel Golea. 

Ca răspuns l-am intrebat pe di Posteucă dacă este adevărat 
că, in 1939, când poliția bătea la ușă ca să-l aresteze, d! lasinschi 
incerca să se sinucidă. tăindu-și vinele de la mâini ? Si mai departe, 
dacă este adevărat că în 1945, în lagărul Glasenbach, Austria, când 
se svo-nise că var fi expatriați, di iasinschi era cuprins de teamă și 
se văita într'atâta încât Generalul Chirnoagă a fost nevoit să-i 
atragă atenția că el este doar Vice-Comanbantul Mișcării Legionare, 
ceea ce ar trebui să-i impună o atitudine mai demnă? Si dacă 
aceste lucruri sunt adevărate, crede el, Posteucă, că eu ar trebui să 
urmez un șef care, in caz de pericol incearcă să se sinucidă ?, sau 
se vaită cuprins de frică ? DI Posteucă nu mi-a mai răspuns, dar 
după vreo 18 ani, iși incheie Testamentul Politic cu cuvintele: 
"Pentru aceasta mă adresez vouă dincolo de calcule şi intenţii 
politice. Pe această directie a valorilor legionare, toată frământarea 
voastră va fi fără de folos şi fără rezultate pozitive dacă nu vă 
va duce la o ingemânare de forte, adică la unitatea voastră, a cărei 
singură garanţie o văd in strângerea rândurilor in spatele celui ce 
poartă răspunderea Legiunii: Horia Sima." (Anexa, pag. 10). 

In ce privește soarta legionarilor parașutați, camaradul 
Găină spune că: "Abia /n Martie 1954 am aflat de soarta legionarilor 


sk 


nenea anii 


păâraşutați la inceputul anului 1953. Fuseseră trădați. Câtiva ani 
după aceea am aflat adevărul. Al doilea sef al Intelligence Service- 
ului britanic, Phily, era agent al Moscovei." Camaradul Găină lasă 
să se ințeleagă că nu s'a realizat nimic prin aceste parașutări, ei 
fiind trădați din start. 

Tolan, singurul neparașutat, a plecat în țară in 1950 peste 
Ungaria, deci cu trei ani înainte de proces. Parașutarea echipei Golea- 
Samoilă s'a făcut in 1951, deci cu doi ani înainte de proces, și dacă 
lon Golea nu ar fi luat hotărîrea să ducă acțiunea de desvăluire a 
minciunii comuniste celor 30 mii tineri care au venit la 'Festivalul 
Mondial al Tineretului” de la București din August 1953, el ar fi 
ajuns din nou in Vest. Dacă camaradul Găină ar fi citit "Procesul 
legionarilor parașutați”, editat prima dată în toamna 1953, apoi în 
1973 şi a treia oară în 1993, care cuprinde și acțiunea din timpul 
Festivalului a echipei lui lon Golea, care prin Manifestul lansat a dat 
peste cap întreg acest program al guvernului de la București. de a 
valida regimurile comuniste pentru lumea liberă, Camaradul Găină ar 
fi dat atunci și peste mărturia jurnalistului suedez care, intors acasă, 
ne-a comunicat: 

- "Dacă te urcai intr'un tramway, când coborai, găseai îin 
buzunar un manifest. 

- Dacă te duceai la restaurant, (rezervate oaspeților), sub 
farfurie găseai un manifest. 

- Când te intorceai la hotel, pe sub ușă găseai băgat un 
manifest." 

Pentru organizarea acestui "Festival Mondial al Tineretului” 
S'au suportat toate cheltuielile de drum si cazare a celor 30.000 de 
tineri oaspeți străini, și a fost mobilizat intreg tineretul universitar din 
București pentru a juca rolul de gazdă. Cum aceste lucruri au fost 
publicate de multă vreme, după cum vedem, ceva mai multă grija 


pentru "adevăr" din partea camaradului Găină l-ar fi scutit de astfel 


de scăderi, și mai ales, nu ar fi rămas cu impresia că intreaga 
actiune a parașuțărilor nu ar fi avut niciun rezultat pozitiv. 

Mai departe camaradul Găină spune că atunci când s'a aflat 
de "incidentul Doamna Costin”, toți legionarii din Buenos Aires, dar 
mai cu seamă cei din cuibul său "au fost consternați, manifestau 
decepții și au condamnat actul ca imoral”. Printre aceștia este 
menționat și Hoidaș și Popinciuc. Despre Hoidaș, in scrisoarea 
camaradului Mircea Emil, găsim: 

"Pe când să adoarmă, aude o discuție în camera lui 
(Codreanu, soferul, nn). Era întunerec. 

Doamna Costin: Hai, hai că nu e nimeni. Codreanu a plecat 
În oraș, (fapt cert, insă nu ştia că s'a şi întors). 

Hoidaş: eşti sigură că nu e nimeni ? 

Doamna Costin: Sigură, hai, numai hai." 

Si actul s'a consumat în prezența lui Codreanu, fără ca ei 
să bănuiască, deoarece el iși oprise respirația”. 

Camaradul Găină afirmă în anul Domnului 2001, adică după 
48 de ani de când s'au petrecut lucrurile și de când camaradul 
Mircea Emil i-a scris lui Costin scrisoarea alăturată și pe care a 
răspândit-o la cei angajați în întocmirea și răspândirea dosarului, că 
camaradul Hoidaș ar fi rămas şi el “decepționat“ și "ar fi 
condamnat actul”. 

Camaradul Mircea Emil, după ce redă cele petrecute intre di 
Jimon și Doamna Costin (vezi scrisoarea lui Mircea Emil atașată), și 
apoi cele petrecute cu camaradul Hoidaș, (descrise mai sus), spune: 

"Si acum te întreb eu pe dumneata, (Costin), mai poti vorbi 
de onoarea famliei? Mai ai dumneata siguranța de cine şi câti au fost 
? Cred că în urma acestora, Dumneata îti vei da seama că ai făcut 
o mare greșala, făcând mult rău, nespus de mult rău Mişcării 
Legionare”. Aici încheiem citatele din scrisoarea camaradului Mircea 
Emil, pe care o atașăm ca documentare pentru cei care susțin că 


10 





adevărul trebue să fie cunoscut in intregime, pentru a se cunoaște 
şi adevărul aceluia pe care-l doare atacul impotriva Mişcării 
Legionare. 

Argumentul camaradului Mircea Emil rămâne valabil: dacă 
a fost o tragedie personală, ar fi trebuit să fie tratată și soluționată 
cavalerește de, si între persoanele implicate, și nu făcut din el cu 
orice preț un caz "catastrofal" pentru Mișcare. 0 minimă responsa- 
bilitate pentru soarta și demnitatea Mișcării ar fi trebuit să le 
impună celor ce s'au lăsat antrenați în această acțiune, să caute 
niște căi de soluționare a problemei cu cât mai reduse răsfrângeri 
asupra Mişcării. In schimb, ei au făcut totul pentru a adânci și lărgi 
conflictul la maximum posibil. In această pornire a lor au recurs chiar 
şi la minciuni și alte incorectitudini. 

Caracterul nociv al cărțuliei camaradului Găină mai este 
evidențiat și prin repetatele afirmaţii a căderii în păcat a Coman: 
dantului și lipsa oricărei critici la toţi ceilalți. Toţi ceilalți ar fi fost 
nişte sfinți. Singurul decăzut ar fi fost Horia Sima. Acest lucru îl 
descalifică pe camaradul Găină ca autor, desvăluindu-l ca pornit să- 
și verse intreg veninul acumulat de-a lungul a 55 ani. 

Camaradul Găină în cărțulia sa mai face afirmaţia ca el nu 
ar fi defectat mai înainte din rânduri, (în timpul vieţii Comandantului), 
din severă supunere și respect față de una din poruncile de bază 
ale Căpitanului, anume: "călca-te pe tine în picioare pemtru unitatea 
Mișcării” Este un alt "adevăr" ă la Găină, "pe care trebue să-/ 
stie toti, dacă vrem să mergem pe drumul drept al Legiunii”, mizând 
probabil pe defecţiuni în memoria noastra și pe tembelismul nostru de 
a lăsa lucrurile să pluteasca în neadevăr, confuzie și haos. A fost 
prin anul 1956 când camaradul Ciuntu din Canada mi-a dat un semnal 
de alarma ca "a 'nebunit Găină și Leonties”, doi prieteni buni de-ai 
săi (bucovineni amândoi, ca și el), care vor sa-l rastoarne pe Horia 
Sima. Eram la Miinchen și Leontieș era șef de garnizoană. 

Momentul acestui atac al lui loi Găină a fost sincronizat cu 
un alt atac masiv al dizidenţilor împotriva Comandantului. Adica 
camaradul Găină și-a început acțiunea sa împotriva Comandantului 
încă atunci, în 1956. de conivență cu dizidenții, dar cu rezultatul ca 
a prins doar la Leonties. Schimbul de scrisori Găină-Leontieș (după 
moartea lui Leontieș) a ajuns în mâna Secutităţii prin căsătoiria fetei 
sale cu un securist. Ca urmare, Securitatea a încercat sa redeschida 
şi lărgeasca criza din Mișcare prin multiplicarea si trimiterea de 
extrase din aceste scriosri legionarilor și altor români din exil. 
Eșecul acțiunii i-a permis camaradului Găină să revină în rânduri, 
încercând desigur sa minimalizeze acţiunea. Si camaradul Găină s'a 
pus din nou temeinic pe "trăire legionară”, urzind o nouă lovitură 
împotriva Comandantului într'un alt moment "oportun" , când Coman- 
dantul și bună parte din martori sunt de-acum pe lumea cealaltă. 

Trăsătura de bază a legionarului trebuie să fie dragostea, 
de care, în această cărțulie nu găsim nici urmă. Dimpotriva, de la 
început până la sfârșit dăm peste o pornire răutăcioasă, ceea ce 
mă amărește mult, pentru ca totuși este vorba de un legionar cu un 
trecut frumos în Mișcare. In acest moment îmi aduc aminte de o 
frază a Comandantului dintr'o scrisoare ce ne-a adresat-o nouă, lui 
Victor Corbvuț și mie, în ultimul an al vieții sale, când noi lucram la 
"Antokogia legionara, Opera sa publicistica”: ”....să scrieți cumpătat 
și logic, de la înăltimea senina a istoriei. In fapt, puteti scrie tot ce 
vreți, pentru ca sunteți liberi.  Legionarul este cel mai liber om de pe 
pământ. Dar să nu uitaţi ce vam spus, mai ales sa fiţi buni, pentru 
ca legionarul trebuie sa fie întâi de toate bun, iar dacă nu este bun, 
nu mai este legionar, nu poate fi legionar." 

Dacă această carte a camaradului Găină s'ar fi limitat la 
parașutarea sa în țara și la vizitele făcute împreună cu Comandantul 
la Asuncion, și mai ales la Santiago de Chile, cu ședințele acelea 
instructive ținute cu tineretul universitar naționalist chilean, ar fi fost 


12 


o contributie prețioasă la istoria Mişcării. Ar fi demonstrat valoarea 
doctrinară și organizatorică superioară a Mișcării, care poate 
îmbrăca problematica oricărei naţiuni creștine de pe glob. 

Camaradul Găină l-a cunoscut pe Căpitan in persoană și 
nu poate concepe un urmaș al său care să nu-i semene, care să nu 
fie aidoma în gândire, faptă și fel de a fi. Este problema multora din 
cei care l-au cunoscut pe Căpitan și au rămas fascinați de măreția 
lui. Cum spunea și Gheorghe Racoveanu, unul din discipolii lui Nae 
lonescu, cât și Stelian Stănicel, pe care l-am cunoscut mai bine, 
oameni ca Codreanu se nasc la 500 de ani odată, și Legiunea trebue 
să-i aștepte pe aceștia pentru refacerea gi. Pentru mine, care l-am 
cunoscut pe Capitan doar din scris si povestirile aleora, sunt bucuros, 
Sunt chiar foarte bucuros că totuși s'a găsit unul care să scape cu 
viaţă de furia lui Carol-Călinescu, și să refacă Mişcarea pentru a 
continua lupta lui Codreanu. Acesta trebuie să fie singurul adevăr 
drag tuturor celor care vor să continue lupta lui Codreanu, cât şi 
motivul de poticnire al tuturor dușmanilor săi. 

Camaradul Găină își exprimă surprinderea că Comandantul 
nu merge regulat la biserică, face rareori apel exprimat sonor sau 
vizbil (in scris) la Dumnezeu în cursul activității sale. Si ţinându-l sub 
observație "cu coada ochiului”, a mai descoperit și presupuse ticuri 
nervoase ce le-ar mai fi avut Comandantul. Este un pas mult prea 
departe pe care și l-a permis camaradul Găină, și care-i trădează 
pornirea oarbă. Camaradul Nicolae Roșca spune că "/4 Barcelona 
Dumineca de Dumineca mergea cu Comandantul la biserica." 

Si eu am trăit aproape de Comandant in mai multe rânduri. 
In 1953-54, când alergam să pun pe picioare tipografia la Miinchen, 
vreo 7-8 luni am locuit impreună în aceeași casă la Starnberg, lângă 
Miinchen, cu Comandantul, cu Doamna Viluca, cu Grigore Manoilescu 
si Traian Borobaru. Apoi cât a funcționat tipografia, când Coman 
dantul era prin sudul Germaniei, acolo era locul de intâlnire pentru 

toti. În 1957 am ajuns la Madrid, unde aproape un an de zile am 
locuit impreună în aceeași casă cu Comandantul, cu Doamna Viluca, 
cu Georgel Demetrescu si cu Gheorghe Costea, și am lucrat zi de zi 
împreună la realizarea programului emisiunilor radio către țară la 
postul "Radio Alerta” al Falangei Spaniole. Mai târziu, după ce am 
ajuns la un apartament în Munchen, singur fiind, când venea la 
Miinchen stătea in apartamentul meu. 

Am spus-o de câte ori am avut ocazia și o repet și acum: 
niciodata nu l-am surpins pe Comandant in vreo postura care să 
mă facă să ridic din sprîncene, sau să rămân cu vreun semn 
de intrebare. Mereu îl simțeam cald, uman și veșnic preocupat 
fie de probleme legionare, fie naționale, fie de politică inter- 
nationala, fără să-și dea aere. 

M'a suprins neplăcut capitolul în care camaradul Găină 
descrie tot ce i-a putut înşira Comandantului timp de cinci ore, cu un 
aer de “profesor”, când i-a vorbit de situația politică internațională, 
ca și când ar fi avut în față pe cineva cu totul neinformat, căzut din 
cer, și care ar fi trebuit să fie școlit pentru primii pași in viața 
politică. Personal știu că Comandantul se ținea bine informat, zilnic 
urmărea presa spaniolă și revistele streine la care era abonat. Stiu 
că eu ii trimiteam tot ce credeam că ar putea să-l intereseze, și că 
şi alții o făceau la fel. Ca exemplu pot menționa doi insi, pe care îi 
stiu, pe Alexandru Suga din Kâln și Mircea Banciu din Detroit, care-l 
alimentau cu articole interesante apărute in presa germană și 
americană. 

Nici literatura pe care i-a citat-o Comandantului privind 
conferința de la Yalta nu este cea mai indicată, care să desvăluie 
dedesubturile ei, și mai ales cred că i-a rămas necunoscută cartea 
lui L&on de Poncins, "Secrets d'âtats anglo-americains”, în care se 
desvăluie existența unei decizii de impărţire a lumii zece luni înainte 
chiar de prima conferință la vârf a lui Roosevelt, Churchill și Stalin 

la Teheran. Apoi cartea "The Summit at Teheran”, a lui Keith Eubank 
și "Die Teilung der Welt”, a lui Arthur Conde despre Conferința de la 
Yalta. Intreg acest material a format obiectul unui lung articol al meu 
in "Cuvântul Românesc” din Aprilie 1986 și apoi in brosura editata 
"România și NATO”, cât și în cartea lui Nicolae Baciu, "Romania 
vândută ui Stalin” (?). Comandantul era absolut la curent cu toate 
astea, încât mă văd obligat să ridic un mare semn de întrebare 
asupra "adevărului" mărturisit în această cărțulie de camaradul 
Ovidiu Găină. 

Cam deseori camaradul Găină face afirmația că Comandantul 
ar pune prea mult accentul pe aspectul politic al activității legionare, 
si mai putin pe educație, pe formarea omului nou vizat de Căpitan și 
Mota. EI își permite să-l judece pe Comandant ca un "outsider", ca 
unul care nu cunoaște starea legionarilor din exil cu care trebuia să 
lucreze Comandantul, după cum el nu nutrește un sentiment de res- 
ponsabilitate pentru soarta Națiunii in perspectiva istorică la acelaș 
nivel cu Comandantul, atunci când face afirmația că el ar fi cerșit 
Regelui Mihai recunoașterea ca partid politic. In Memoriul din 1949 
Comandantul cerea Regelui să accepte și participarea Mișcării la 
componența Comitetul Naţional format din partidele politice, pentru 
a putea contribui la lupta de eliberare a României, obiectiv căruia 
trebuia să i se subordoneze toate celelalte aspecte, probleme, statute 
si programe ale indivizilor si organizațiilor din exil. Era doar vorba de 
eliberarea ţării și lupta pentru apărarea şi promovarea intereselor 
națiunii este doar raţiunea de a fi a Mișcării. Dacă această luptă 
cerea să renunțăm vremelnic la anumite forme sau programe ale 
noastre, ceea ce insemna "adaptare politica”, trebuia să fim fericiţi 
că se poate face. 

Comandantul avea intotdeauna mai multe informații și mai 
ales avea, desvoltase, o perspectivă națională a problemelor româ- 
nești și o perspectivă de vârf a problemelor legionare. Reproduc mai 

jos fragmente din câteva scrisori primite de la el pentru a evidenția 
natura și inălțimea viziunii sale in probleme cu care numai el, ca şef, 
se confrunta, pe care numai el le trăia. 

Din scrisoarea din 31 Aug. 1961, pag. 42: 

"Poziția noastră intransigentă şi invariabilă este un imens 
capital in vremurile acestea de desorientare, care ar putea să dea 
roade mai târziu. Socoteala mea este simplă: dacă se trezeşte Occi. 
dentul, va face apel și la serviciile noasttre. Nu se produce acest 
fenomen, vom dispărea cu toții în aceeaşi prăpastie, dar noi vom 
avea cel puțin conștiința impăcată că nu l-am trădat pe Hristos şi 
valorile fundamentale ale civilizației noastre. 

Intrăm intr'o fază interesantă, de mari sguduiri și trebue să 
ne tinem bine”. 

Si din scrisoarea din 25.1.1963, pag. 49: 

“In lupta noastră adeseori intervin conflicte interioare 
dureroase. Dragostea omenească și dragostea de ceva superior se 
ciocnesc câteodată violent. Eu insumi mă găsesc intr'o situație grea, 
cu sotia bolnavă, cu multe speranțe de insănătoşire, dar până acum 
cu rezultate precare. In acelaș timp trebue să scriu, să intretin 
corespondența cu camarazii, să fiu cu ochii în patru la toate mane- 
vrele inamicului. În acelaş timp fortele noastre se împuținează prin 
uzura anilor, prin lipsa de perspective și prin momeala puterilor răului, 
și totuşi nu-mi pierd nicio secundă încrederea sau echilibrul sufletesc. 

“Privind in urmă, anul ce a trecut, sunt bucuros să constat 
că am făcut multe lucruri frumoase și deficiențele au fost compen- 
sate de spor de noi forte. 

"Imi dau seama că inamicul vrea să distrugă şi nucleul de 
forte ce a mai rămas, nu pentru că noi, ca persoane, am reprezenta 
cine știe ce, ci pentru că suntem unicii care ne-am sustras influen- 
felor oculte. Asta-i supără pe jupâni, independența noastră. 

“Eu nu sunt profet, dar cred că va veni un moment şi nu 

prea indepărtat, când vom fi cercetaţi si ni se va cere concursul. Se 
merge in direcția asta. De aceea sunt trist că oamenii nu pricep şi 
accepta confuzionismul. Nu e nimic grav și nu trebue luat în tragic, 
dar ne cășunează prejudicii tocmai acum când suntem din nou in as- 
censiune. Astfel de acte sunt totalmente improductive, pentru că noi 
ori urnim lumea din loc, ori nu facem nimic. Nu avem ce căuta 
in focul tulbure al exilului. ” 

La fel, nu ințeleg cum a putut ajunge camaradul Găună la 
convingerea că Comandantul ar fi fost impotriva presei legionare, și 
că in această presă, atâta cât era, nu se insista suficient asupra 
educației și a trăirii legionare. De multă vreme a apărut in revista 
"Dacia" un articol mai lung cu intreg istoricul "Presei legionare in 
Exil”, pe care eu l-am și multiplicat ca broșură, apoi l-am reprodus 
şi in "Scrisori primite de la Comandant” la sfârsit. 

Personal am fost implicat in această activitate a Mișcarii 
și când nu au mai fost alte posibilități, am scos o foaie legionară, 
Sentinela, pe cont proriu ca muncă și cheltuieli, Comandantul asigu- 
rând redacția. Nu pot găsi nicio justificare pentru această acuzație 
a camaradului Găină până nu vine cu anumite specificări, cari au 
fost deficiențele. Până atunci rămân la credința că a aruncat-o ca 
să fie una in plus. 

La acuzația că Comandantul nu insista suficient asupra trăirii 
legionare, redau niste texte din scrisorile sale prin care se poate 
constata cât s'a luptat el ca să mențină in exil o activitate legionară 
care sa dea suflu acestei trăiri. 

Citez din scrisoarea 4 August 1962, pag 46: 

"Am fost zilele acestea la Madrid şi la intoarcere la 
Barcelona am găsit plicul de la tine. 

"Mi-ai făcut o mare bucurie cu reproducerea Testamentului 
lui Mota. De mult n'am trăit o clipă atât de emotionantă. 

"Vezi, <“ dusmanii noștri caută prin toate mijloacele să 

îngroape Legiiunea, să o transforme intrun obiect istoric. 

"Toată lupta mea şi a noastră a tuturor, este în definitiv ca 
Legiunea să trăiască, adică să continue a fi un fenomen viu, să mai 
existe oameni care să continue să creadă şi să acționeze în duhul 
Căpitanului. Adversarii vor să ne treacă la arhivă, iar N0!, prin actele 
noastre, prin afirmarea noastră zilnică trebue să le dăm replica că 
suntem vii şi actuali. 

"Testamentul lui Moţa, reprodus în forma lui originală, va 
face să tresare inimile acelora care au început să-şi uite de vremu- 
rile eroice de altădată. 

"Pentru scrisoarea deschisă a dlui Sturdza, caută adresele 
tuturor deputaților și apoi a persoanelor marcante din Landsmann- 
schafturi, nationalități, etc. .. Trebue să cauţi şi lista presei mari si 
mici. Difuzarea trebue să fie extraordinar de bogată. 

"Sentinela este bună. 

"Cu aceste trei acte, centrul legionar Miinchen se afirmă din 
nou și cu vigoare, intr'un moment când dusmanii poate vă credeau 
/a pământ, neavând alte veleităţi decât ale existenței. 

"Planul meu acum este să incepem un mic tir de artilerie din 
trei centre: Madrid, Minchen şi Brazilia, unde flăcăii de acolo vor să 
întemeieze o bibliotecă publică în limbi străine. 

"Vreau să studiez acum, să văd ce ai mai putea să faci şi 
tu înafară de Sentinela. Bine înțeles, lucruri mai mici. care să nu-ți 
răpească prea mult timp . 

"Cât privește relatiile cu ceilalți camarazi, fă tot posibilul şi 
strânge»i din când în când. Nu trebue să te orientezi după particu- 
/aritățile lor - fiecare cu defectele sale - ci după partea bună din ei. 
Vezi, Mailat are multe defecte și le cunoaștem prea bine, dar nu e 
mai puțin adevărat că astăzi, când cei mai multi au intrat în ador. 
mire, el continuă să facă servicii mari Mişcării. 

“Primejdia în viata unui legionar este întreruperea activității. 
/nactivitatea afectează viata internă legionară. Este o iluzie să se 
creadă că cineva care cinci ani nu a mai făcut nimic, este acelaş cu 
cel de mai inainte. Si pe plan extern, și pe plan intern, este depășit. 

„" De altă parte, dușmanii nu dorm, și nu îşi iau vacante sau 
concedii. Lumea occidentală de ce va pieri până la urmă ? Pentru că 
îşi permite să se ocupe prea mult de lucrurile mărunte ale vieții, 
intr'un moment când se decide soarta lumii. Intre acei care se ocupă 
numai de politică, revoluții, etc. şi alții care îşi consumă existența 
pentru a poseda un confort maxim, cine crezi că va câştiga? — In 
America, tineretul creștin se orientează spre profesiuni tehnice, (bine 
plătite), iar tinerii evrei se bagă in administratia statului unde 
câştigurile sunt mai mici. Ei sacrifică bani pentru a câstiga pozitii de 
influență, și prin asta dau dovadă că ştiu ce vor." 

In continuare citez din scrisoarea din 25.1.1963, pag. 51: 

"Este foarte important din punct de vedere psihologic 
pentru lumea noastră legionară ca și Miinchenul să tragă cu mitra- 
liera, să îşi marcheze prezența in bătălia noastră publicitară. " 

Apoi din scrisoarea din 25 Sept. 1963, pag. ȘI: 

"Mă bucur că ai dat drumul la broşura în italiană. ("Sfântul 
Scaun și Evreii din România”. Eu aştept 50 exemplare. după cum mi- 
ai promis. 

"Cu Sentinela, dă-i drumul cât mai repede. E momentul să 
apară articolul meu cu Trifa, mai ales în legătură cu actualele stări 
din America. 

cotei comuniştii nu pot fi aduşi altfel la respect decât prin 
luptă şi actiune. 

"Situaţia e grea, dar nu desperată. Nimic nu e pierdut câtă 
vreme mai există o fărâmă de ideal, o fărâmă de voință într'o 
fărâmă de oameni. Lenin cu bolșevicii săi n'a cucerit Rusia decât cu 
4.000 de oameni. E adevărat că a avut sprijinul conspirației comu- 

niste din Ocident, dar şi noi îl avem pe Arhanghelul Mihail care e 
mai mare și mai tare decât toți. 

"Trebue agerime pe toate fronturile... Intre Madrid. Rio şi 
Miinchen trebue să facem un triunghi de unde să tragem contra ina- 
micului cu tot ce avem la dispozitie. Să formăm un triunghi al vieţii 
si al biruintei, nu al morții, cum propunea Regina Maria în Moldova 
în 1917" 

Ziare: Primul inceput de ziar românesc in exil a fost făcut 
la Paris in 1945, cu Dacia, ai cărei colaboratori apoi au emigrat în 
Brazilia și Dacia a continuat să apară acolo. Un alt început a fost 
fâcut la Linz in Austria in 1948 cu "Roșu-Galben și Albastru”, care 
prin immulțirea colaboratorilor și schimbare de redactori a devenit 
"Vestitorul" la Salzburg și mai apoi "Vestitorii” la Miinchen. Când si 
acest grup s'a răsfirat, s'a continuat tot la Miinchen cu "Sentinela", 
până când situația Mișcării s'a consolidat și în continuare a apărut 
buletinul Mișcării "Tara și Exilul” la Madrid, Din 1952 a apărut la 
Madrid "Libertataea”, iar in Argentina ziarul "Insemnări”. (Vezi 
articolul "Presa legionară în Exil”, de Horia Sima, apărut in Dacia, si 
mai recent ca broșură in "Colecția Omul Nou”. 

După părerea camaradului Găină, tot ce s'a făcut după 
1953 a fost fără prea mare însemnătate, din moment ce, cum spune 
el, 70% din legionari l-au părăsit pe Comandant și aceștia au fost 
elita”, grade legionare de pe timpul Căpitanului. Cei rămași cu 
Comandntul, vreo 30%, (90 insi) erau elemente "de mare credinta 
pentru Comandant și excelenți "curieri", in comparație cu cei 
plecați, care erau cei mai mulți “intelectuali”. 

Camaradul Ovidiu Găină prea des repetă și evidențiază cali- 
tatea de “intelectuali” a elitei legionare, ceea ce este o abatere de la 
linia Legiunii. EI uită că noi suntem o mișcare de mase și nu un 
curent oarecare ideologic. . La pagina 366 din PL, Căpitanul spune: 

"In lumea aceasta nouă fiecare îşi va avea locul nu după şcoală, nu 
după inteligență, nu după știință, ci în primul rând după credinta sa 
și după caracterul său”. lar o pagină mai încolo, la 367, găsim: 

“In sate, când cântam și vorbeam oamenilor, simțeam cum 
pătrund în acele adâncuri sufleteşti nedefinite, acolo unde politicienii 
cu programele lor de împrumut nu putuseră să coboare. — Aici, în 
aceste adâncuri am înfipt rădăcinile miscarii legionare. Ele nu vor mai 
putea fi scoase de nimeni." 

lar în cartea lui C.W Forester, "Fenomenul Legionar”. /a 
pagina 12-13 găsim" 

"Totusi, 0 adevarată analiză a Mişcării Legionare nu ar 
trebui să sublinieze atât prezența marilor personalităţi în sânul ei, cât 
substanța Miscării, care a devenit o miscare de mase, așa de altfel 
cum a fost ea caracterizată de cei mai mulți observatori străini. 
Mişcările populare nu sunt nici fasciste, nici naziste, nici comuniste, 
care sunt expresii ale unor grupe sociale cu interese deosebite. 

Miscările populare tind să realizeze destinul naţional şi 

scopurile sale. Conducătorii unor astfel de mişcări se bucură de o 
însușire deosebită care le permite să intuie năzuințele naționale. De 
aceea, 0 analiză critică a unor personalități exceptionale, cum a fost 
profesorul Nae Ionescu, Mircea Eliade, M. Vulcănescu, C. Noica, Emil 
Cioran, care au exprimat interes în desvoltarea Mişcării Legionare, 
apar de prisos. Nici unul din aceşti intelectuali menţionaţi nu au fost 
legionari, sau că ar fi participat vreodată la procesul de educație 
legionară cerut oricui dorea sa devină legionar. Analiza suportului 
adus de astfel de intelectuali este o dovadă de contaminare marxistă 
sau sovietică, care consideră că toate mișcările politice trebuie să 
fie marcate prin ceva teorii, Sau prin adeziuni de intelectuali, pentru 
a fi considerate că au un fundament Științific "infailibil”. 

După cum vrea să ne lase să credem camaradul Găină, îna- 

inte de 1953-54 Mișcarea nu a fost desbinată. Singura cauză si 

moment al desbinării ar fi fost căderea Comandantului in păcat. 
După datele date de el, înseamnă că trei sferturi din legionari s'au 
dezis de Comandant, "gradele" și "intelectualii", iar cei rămași cu 
Comandantul, "curierii”, erau puțini, și mai ales neinsemnați ca 
valoare "intelectuală", nu prea in stare de nimic. Dar atunci se 
impune totuși intrebarea, ce a făcut, ce a realizat aceasta nouă 
grupare ? Care i-a fost activitatea care să-i justifice despărțirea, şi 
mai ales pretențiile de superioritate a membrilor ei ?. De ce nu ne 
vorbește camaradul Găină nimic de isprăvile acestor 300 de legionari 
de "elita", majoritatea lor “intelectuali”, cum de atâtea ori ţine să 
ne-o sublinieze ? De ce Vasile Posteucă în 1972, adică după 18 ani 
de la despărțire, prin Testamentul său politic îi imploră pe toți 
acești legionari rătăciți să revină, să-l urmeze pe Horia Sima? A 
innebunit Posteuca? Care-i adevărul pe care trebue să-l știe toți ? 
Sau este incorect Grigore Manoilescu când afirmă că unii din 
ei s'au desolidarizat de Mișcare de a doua zi după asasinarea Căpita- 
nului, iar alții i-au urmat, cei care au dat declarații de supunere lui 
Carol, Armand Călinescu, Generalul Bengliu, Mihai Antonescu, coman- 
danții lagărelor germane, etc. etc. De ce nu ne spune camaradul 
Găină o vorba și despre aceste despărțiri care erau foarte cunoscute 
in Buenos Aires și continuă să atribuie toate defecțiunile, capitu- 
lările, abdicările și dezertările unicei cauze, aceea a căderii în păcat 
a Comandantului?. Ce-l determină să meargă atât de departe cu acu- 
zaţiile sale? Si unde rămâne sloganul determinant al scoaterii acestei 
cărțulii, acela de a face cunoscut ADEVARUL ? II invităm pe camara- 
dul Găină să citească, sau să recitească articolul Comandantului 
"Un an de la moartea lui |lie Gârneață”, cât și declarația lui 
Grigore Manoilescu despre realii autori ai cărții lui Palaghiță și 
formarea acelui "For Legionar” în anul 1951, deci cu aproape trei ani 
inainte de criza "Doamna Costin”, care a marcat prima sciziune mai 
mare în Miscare. In articolul lui Grigore Manoilescu găsim următoarea 

afirmaţie: 

"Autor al cărții lui Peleghită nu este numai cel indicat pe 
Copertă, ci mai sunt o serie de autori morali, care sunt în acelas 
timp și complici la redactare. Apoi sunt finanțatorii si inspiratorii ei. 

“Autorii morali și în mare parte colaboratori direcţi la 
redactarea cărții sunt o mână de oameni care au fost eliminaţi sau 
sau eliminat ei înșiși din Miscare in cursul anilor, dovedindu-se 
nevrednici să mai facă parte din rândurile ei, oricât de mari şi de 
nemeritate situații ar îi putut avea la un moment dat in rândurile ei." 

"Câtiva fosti legionari de acest tip sufletesc s'au grupat 
intrun așe zis "For Legionar".... pentru ca la adăpostul anonimatului 
să poată afişa pretenţii de conducători." 

Aparitia cărtii lui Palaghita a. fost un eveniment care a 
sguduit intreg exilul, si în deosebi Argentina, unde s'a petrecut totul, 
cu  conasecințele că s'a cristalizat si prima sciziune in Mișcare, 
grupand in acel "For Legionar” și pe lângă el tot ce abdicase până 
atunci din rândurile ei. Cum poate camaradul Găină să ignore acest 
eveniment și să atribuie intreaga desbinare unui real sau presupus 
incident care, s'ar fi petrecut aproape trei ani mai târziu, și care a 
dat prilej și satisfacție doritorilor de a terfeli Mişcarea Legionară in 
decăderile tor ? 

Cum se face că marele Vasile Posteucă, fost și el angajat 
in acțiunea de a-i determina pe cât mai mulți legionari să se lapede 
de Horia Sima, după 18 ani ajunge ca, în Testamentul său politic, pe 
patul de moarte, să mărturisească și să dorească următoarele: 

“In examenul meu de conștiință in ceasul de acum am ajuns 
/a certitudinea că acesta a fost şi este un drum gresit şi vă îndemn 
fără ezitare şi fără niciun fel de rezervă, să găsiti urgent, imperativ 
și substanţial formula impăcării noastre a tuturor. 

"Dacă cititi adânc în inimile voastre și urmaţi. invătăturile 
celui ce ne-a creat și ne-a învrednicit cu numele de legionari, nu aveți 

altă cale de ales decât să purtati această onoare investită în voi şi 
să ajungeti la unirea fortelor intr'un singur mânunchi. . 

“Acesta este cuvântul meu transmis cu dragoste şi căldură 
sufletească. Pentru această unire nu există decât un singur termen, 
0 singură piatră din vârful unghiului: Horia Sima." - (Testament, 
Vasile Posteuca, pag. 8) 

Si ca incheiere (pag. 10): 

“Pentru aceasta mă adresez vouă dincolo de calcule şi 
intentii politice. Pe această direcţie a valorilor legionare, toată 
frământarea voastră va fi fără de folos și fără rezultate pozitive 
dacă nu vă duce la o ingemânare de forte, adică la unitatea voastră 
2 cărei singură garanție o văd in strângerea rândurilor in /urul celui 
ce poartă răspunderea Legiunii: Horia Sima." 

Rog pe bunul Dumnezeu să vă ajute cu dragostea cea bună 
pe care v'o port tuturor." 

Trăiască Legiunea și Căpitanul 
Semnat la Columbus Hospital ss. Vasile Posteucă 
Chicago, 15 Nov. 1972. 


Fiecare pagină poartă semnături de autenticitate a mai multor 
persoane. Pot descifra semnătura Doamnei Zamfira Posteucă, lon 
Simicin, Doru Posteuca, și Dr. Alexandru Ronnett. Mai urmeaza 
câteva semnături indescifrabile. 
Notarizat la 12 Decembrie 1972. 
Adică Comandantul Legionar făcut de Capitan, Vasile 
Posteucă, după 18 ani de despărțire și inainte de moarte, constată 
că drumul apucat in 1953-54 a fost (este) greșit, că cei pretinși 
300 de legionari "elite" ai camaradului Găină nu au făcut nimic și 
cu limbă de moarte le spune camarazilor săi că singur Horia Sima 
este acela care "deține responsabilitatea Legiunii”, și-i imploră 

să-l urmeze. Si dacă Posteucă are dreptate, cum mai vine acum, 
după 30 de ani de la moartea sa, camaradul Găină să reactualizeze 
acea criză? |n ce scop? Pentru ce ? Ca o răsbunare ? Pe cine? Si 
mai ales, de ce ? Numai pentru a otravi sufletul tineretului care timid 
se apropie de Miscare in această atmosfera de haos total ? 

Orice Comandant va avea Mișcarea de acum inainte, va fi 
tot un "Horia Sima”, unul care poate face mult bine, dar care va si 
gresi, pentru că el va veni din rândul oamenilor de rând, doar ceva 
mai dotat. Si în mod sigur va gresi și el, mai ales in fața acelora 
care stau vigilenți la pândă cu "coada ochiului” pentru a surprinde 
niste atitudini pe care apoi să le interpreteze cum vor ei și să le dea 
in vileag. Viitorii comandanți ai Legiunii, vitorii sefi, nu vor putea face 
prea multă treabă fără de ajutorul tuturor acelora care și ei poartă 
în suflet o fărâmă de răspundere a destinului Mișcării Legionare, al 
acelora care rămân fideli crezului lui Corneliu Codreanu, a lui lonel 
Moţa, a tuturor celorlalți martiri ai noștri, cât si al Comandantului 
Horia Sima, care a condus cu credință, abnegație și dibăcie barca 
legionară prin cele mai grele incercări pe care ni le-a impus istoria. 

Acesta a fost și este cuvântul meu. 

La 25 Mai 2001, 

Ziua când s'au implinit 8 ani 
de la moartea celui ce a fost Comandantul 
nostru, Horia Sima, vreme de mai bine de 

o jumătate de veac. 
Trăiască Legiunea și Căpitanul 
Traian Golea 

